****

Srednja ekonomska šola Maribor

Trg Borisa Kidriča 3

2000 Maribor

II. gimnazija Maribor

Trg Miloša Zidanška 1

2000 Maribor

**ORGANIZATORJA TEKMOVANJA**

**Srednja ekonomska šola Maribor in II. gimnazija Maribor**

**BILTEN 18. DRŽAVNEGA TEKMOVANJA SREDNJEŠOLCEV IZ ZNANJA EKONOMIJE**

**MARIBOR, 23. marec 2017**

**Drage dijakinje in dijaki, spoštovani profesorji – mentorji državnega tekmovanja iz znanja ekonomije!**

Sprememba postaja stalnica današnjih poklicev, a ne glede na to, kje boste delali, boste potrebovali ekonomska znanja. Gospodarno ravnanje, prilagajanje tržnim razmeram in upoštevanje njihovih zakonitosti, poznavanja finančne pismenosti, marketinško delovanje so znanja, ki vam bodo poslovne izzive pomagala preoblikovati v priložnosti.

V Mariboru ponovno ponosno gostimo najboljše tekmovalce s področja ekonomije na že 18. državnem tekmovanju.

Vsako tekmovanje je izziv. In vsakega izziva se je potrebno lotiti z vztrajnostjo, pozitivnim navdušenjem in željo po spoznavanju novega.

Na svoji poti, osebni ali poslovni, nas vedno spremljajo ljudje. Če želite poleteti, ustvarjati, rasti, izbirajte ljudi, ki vam bodo pomagali uresničevati vaše sanje.

Organizatorki tekmovanja

mag. Maja Urlep in dr. Lidija Kodrin

**PROGRAM TEKMOVALNEGA DNE**

|  |  |
| --- | --- |
|  9.30 – 10.00 | Sprejem tekmovalcev in mentorjev na SEŠ Maribor |
| 10.00 – 10.15 | Pozdravni nagovor organizatorja tekmovanja, ravnateljice SEŠ Maribor in ravnatelja II. gimnazije Maribor |
| 10.15 – 10.30 | Razporeditev tekmovalcev po učilnicah |
| 10.30 – 11.30 | Tekmovanje obeh skupin |
| 11.30 – 12.15 | Pogostitev tekmovalcev na EPF |
| 12.15 – 13.00 | EPF predavanja – sodelavec Katedre za marketing UM EPF |
| 13.00 – 14.30 | Ogled znamenitosti Maribora |
| 14.30 – 15.00 | Razglasitev rezultatov tekmovanja in podelitev nagrad |

**SEZNAM PRIJAVLJENIH ŠOL, TEKMOVALCEV IN NJIHOVIH MENTORJEV**

**GIMNAZIJSKO TEKMOVANJE**

|  |  |  |  |
| --- | --- | --- | --- |
| **ZAP. ŠT.** | **TEKMOVALEC/-KA** | **MENTOR/-ICA** | **NAZIV ŠOLE** |
|  | Nika Sever | Irena Babič Vrečar | Ekonomska šola Ljubljana  |
|  | Nik Gabrovšek | Irena Babič Vrečar | Ekonomska šola Ljubljana  |
|  | Lana Herman | Irena Babič Vrečar | Ekonomska šola Ljubljana  |
|  | Maša Černilec | Karin Jerman | Gimnazija Bežigrad  |
|  | Luka Kranjčev | Karin Jerman | Gimnazija Bežigrad  |
|  | Urban Cör | Karin Jerman | Gimnazija Bežigrad  |
|  | Marko Edelbaher | dr. Lidija Kodrin | II. gimnazija Maribor  |
|  | Samuel Plečko | dr. Lidija Kodrin | II. gimnazija Maribor  |
|  | Ana Škrinjar | dr. Lidija Kodrin | II. gimnazija Maribor  |
|  | Teja Koren | mag. Maja Urlep | Srednja ekonomska šola Maribor  |
|  | Larisa Verdenik | mag. Maja Urlep | Srednja ekonomska šola Maribor  |
|  | Tin Čermelj  | mag. Maja Urlep | Srednja ekonomska šola Maribor  |
|  | Rok Hribernik | Katja Fras Budna | Ekonomska šola Celje, Gimnazija in srednja šola  |
|  | Samanta Kolar | Katja Fras Budna | Ekonomska šola Celje, Gimnazija in srednja šola  |
|  | Klara Šmon | Katja Fras Budna | Ekonomska šola Celje, Gimnazija in srednja šola  |
|  | Halime Haxhidema | Irena Podpečan | Gimnazija Franceta Prešerna |
|  | Eva Rechberger | Irena Podpečan | Gimnazija Franceta Prešerna |
|  | Kaja Ahčin | Irena Podpečan | Gimnazija Franceta Prešerna |
|  | Tadej Lumpert | Karmen Virc | Ekonomska šola Novo mesto, Srednja šola in gimnazija  |
|  | Katja Kobe | Karmen Virc | Ekonomska šola Novo mesto, Srednja šola in gimnazija  |
|  | Nika Bašelj | Karmen Virc | Ekonomska šola Novo mesto, Srednja šola in gimnazija  |
|  | Nika Sumina | Anica Želježnjak | Srednja šola Črnomelj |
|  | Sara Kozina | Anica Želježnjak | Srednja šola Črnomelj |
|  | Špela Perdigal | Cvetka Gomboc Alt | Ekonomska šola Murska Sobota, Srednja šola in gimnazija  |
|  | Valentina Ščap | Cvetka Gomboc Alt | Ekonomska šola Murska Sobota, Srednja šola in gimnazija  |
|  | Denis Smej | Cvetka Gomboc Alt | Ekonomska šola Murska Sobota, Srednja šola in gimnazija  |
|  | Leja Mehić | Mija Injac Ožbolt | Srednja ekonomska šola Ljubljana  |
|  | Julija Urbančič  | Mija Injac Ožbolt | Srednja ekonomska šola Ljubljana  |
|  | Hajdi Zajc | Mija Injac Ožbolt | Srednja ekonomska šola Ljubljana  |

**TEKMOVANJE EKONOMSKI TEHNIK**

|  |  |  |  |
| --- | --- | --- | --- |
| **ZAP. ŠT.** | **TEKMOVALEC/-KA** | **MENTOR/-ICA** | **NAZIV ŠOLE** |
|  | Luka Leben | Jan Žitnik | Ekonomska šola Ljubljana  |
|  | ~~Klavdija Smrtnik~~ | Jan Žitnik | Ekonomska šola Ljubljana  |
|  | Sanel Alić | Jan Žitnik | Ekonomska šola Ljubljana  |
|  | Amra Beganović | Mija Injac Ožbolt | Srednja ekonomska šola Ljubljana  |
|  | Nik Dobnikar | Mija Injac Ožbolt | Srednja ekonomska šola Ljubljana  |
|  | Ajla Grabus | Mija Injac Ožbolt | Srednja ekonomska šola Ljubljana  |
|  | Rok Ravnik | Iztok Žgalin | Srednja upravno-administrativna šola Ljubljana  |
|  | Žan Lenko | Iztok Žgalin | Srednja upravno-administrativna šola Ljubljana  |
|  | Timotej Kos | Iztok Žgalin | Srednja upravno-administrativna šola Ljubljana  |
|  | Vesna Pernuš  | mag. Helena Fortič | Šolski center Ljubljana (Srednja strojna in kemijska šola), Kemijski tehnik |
|  | Ilya Zaytsev  | mag. Helena Fortič | Šolski center Ljubljana (Srednja strojna in kemijska šola) , Kemijski tehnik |
|  | Uroš Ćirović  | mag. Helena Fortič | Šolski center Ljubljana (Srednja strojna in kemijska šola) , Kemijski tehnik |
|  | Klemen Lavrič  | mag. Helena Fortič | Šolski center Ljubljana (Srednja strojna in kemijska šola) , Strojni tehnik |
|  | Jure Topič  | mag. Helena Fortič | Šolski center Ljubljana (Srednja strojna in kemijska šola) , Strojni tehnik |
|  | Mark Fortuna  | mag. Helena Fortič | Šolski center Ljubljana (Srednja strojna in kemijska šola) , Strojni tehnik |
|  | Aljaž Tot | Mojca Gorjan | Šolski center za pošto, ekonomijo in telekomunikacije Ljubljana |
|  | Jaka Bukovec | Mojca Gorjan | Šolski center za pošto, ekonomijo in telekomunikacije Ljubljana |
|  | Amir Bašić | Mojca Gorjan | Šolski center za pošto, ekonomijo in telekomunikacije Ljubljana  |
|  | Mojca Pahernik | Tomaž Bojc | Center za izobraževanje, rehabilitacijo in usposabljanje Kamnik, Srednja šola  |
|  | Besnik Shaqiri  | Valerija V. Vilfan | Gimnazija in srednja šola Rudolfa Maistra |
|  | Nuša Potrpin Hojnik  | Valerija V. Vilfan | Gimnazija in srednja šola Rudolfa Maistra |
|  | Esmina Canoska | Valerija V. Vilfan | Gimnazija in srednja šola Rudolfa Maistra |
|  | Luka Kastelic | Jožica Strmole | Srednja šola Josipa Jurčiča Ivančna Gorica  |
|  | Darijo Lazić | Jožica Strmole | Srednja šola Josipa Jurčiča Ivančna Gorica  |
|  | David Šircelj | Jožica Strmole | Srednja šola Josipa Jurčiča Ivančna Gorica  |
|  | Eva Trelec | Bogomil Lukan | Srednja šola Zagorje  |
|  | Nives Odlazek | Bogomil Lukan | Srednja šola Zagorje  |
|  | Špela Zalokar | Bogomil Lukan | Srednja šola Zagorje  |
|  | Barbara Zavernik | Melita Romih | Srednja ekonomska šola Maribor  |
|  | Martina Reich | Melita Romih | Srednja ekonomska šola Maribor  |
|  | Dolores Pušaver | Brane Šulin | Srednja ekonomska šola Maribor  |
|  | Sergeja Juhart | mag. Boštjan Petak | Srednja šola Slovenska Bistrica  |
|  | Barbara Kukovič | mag. Boštjan Petak | Srednja šola Slovenska Bistrica  |
|  | Tanja Stegne | mag. Boštjan Petak | Srednja šola Slovenska Bistrica  |
|  | Natalija Kaštivnik | Karmen Grudnik | Šolski center Slovenj Gradec, Srednja šola Slovenj Gradec in Muta |
|  | Anja Plesec | Karmen Grudnik | Šolski center Slovenj Gradec, Srednja šola Slovenj Gradec in Muta |
|  | Žana Kohn | Karmen Grudnik | Šolski center Slovenj Gradec, Srednja šola Slovenj Gradec in Muta |
|  | Tilen Gradišek | Katja Fras Budna | Ekonomska šola Celje, Gimnazija in srednja šola  |
|  | Anika Strnad       | Katja Teršek | Ekonomska šola Celje, Gimnazija in srednja šola  |
|  | Primož Štukelj | Katja Fras Budna | Ekonomska šola Celje, Gimnazija in srednja šola  |
|  | ~~Patricija Verbič Kovačič~~ | Anita Rudolf Pečnik | Šolski center Velenje, Šola za storitvene dejavnosti |
|  | Katja Friškovec | Anita Rudolf Pečnik | Šolski center Velenje, Šola za storitvene dejavnosti |
|  | Ina Glojek | Anita Rudolf Pečnik | Šolski center Velenje, Šola za storitvene dejavnosti |
|  | Angie Logar | Janja Orel | Šolski center Postojna, Srednja šola  |
|  | Anja Horvat | Cvetka Gomboc Alt | Ekonomska šola Murska Sobota, Srednja šola in gimnazija  |
|  | Jasmina Poredoš | Cvetka Gomboc Alt | Ekonomska šola Murska Sobota, Srednja šola in gimnazija  |
|  | Erna Šabanagić | Dnuška Petek | Srednja ekonomska, storitvena in gradbena šola ŠC Kranj |
|  | Katja Krašovec | Dnuška Petek | Srednja ekonomska, storitvena in gradbena šola ŠC Kranj |
|  | Patricija Štemberger | Mojca Železnik Buda | Šolski center Srečka Kosovela Sežana |
|  | Valentina Kovačič | Mojca Železnik Buda | Šolski center Srečka Kosovela Sežana |
|  | Ela Plestenjak | Mojca Železnik Buda | Šolski center Srečka Kosovela Sežana |
|  | Dijana Gabrovec | Jasna Lonec | Srednja trgovska šola Maribor |
|  | Žiga Badovinac | Anica Želježnjak | Srednja šola Črnomelj |
|  | Lea Krajec | Anica Želježnjak | Srednja šola Črnomelj |
|  | Tjaša Miketič | Anica Želježnjak | Srednja šola Črnomelj |
|  | Tomaž Mrežar | Marica Bartol | Gimnazija in srednja šola Kočevje |
|  | Sabina Mušić | Marica Bartol | Gimnazija in srednja šola Kočevje |
|  | Anita Rojec | Marica Bartol | Gimnazija in srednja šola Kočevje |

**TEKMOVALNE KOMISIJE IN ODBORI**

**ORGANIZACIJSKI ODBOR TEKMOVANJA:**

1. Prof. ddr. Neven Borak, Zveza ekonomistov Slovenije,
2. dr. Lidija Kodrin, II. gimnazija Maribor,
3. mag. Maja Urlep, Srednja ekonomska šola Maribor,
4. mag. Sabina Taškar Beloglavec, UM EPF Maribor,
5. mag. Helena Fortič, koordinatorka študijske skupine za sodobno gospodarstvo, CPI Ljubljana.

**DRŽAVNA OCENJEVALNA KOMISIJA ZA GIMNAZIJSKO TEKMOVANJE:**

1. **dr. Lidija Kodrin, II. gimnazija Maribor, predsednica,**
2. mag. Maja Urlep, Srednja ekonomska šola Maribor,
3. Irena Babič Vrečar, Ekonomska šola Ljubljana,
4. Katja Fras Budna, Ekonomska šola Celje, Gimnazija in srednja šola,
5. Cvetka Gomboc Alt, Ekonomska šola Murska Sobota, Srednja šola in gimnazija,
6. Karin Jerman, Gimnazija Bežigrad, Gimnazija,
7. Karmen Virc, Ekonomska šola Novo mesto, Srednja šola in gimnazija,
8. Irena Podpečan, Gimnazija Franceta Prešerna,
9. Brane Šulin, Srednja ekonomska šola Maribor.

**DRŽAVNA OCENJEVALNA KOMISIJA ZA TEKMOVANJE EKONOMSKI TEHNIK:**

1. **mag. Helena Fortič, Šolski center Ljubljana, Srednja strojna in kemijska šola,** **predsednica,**
2. mag.Boštjan Petak, Srednja šola Slovenska Bistrica,
3. Karmen Grudnik, Šolski center Slovenj Gradec, Srednja šola Slovenj Gradec in Muta,
4. dr. Vesna Trančar, Šolski center Ptuj, Ekonomska šola,
5. Valerija V. Vilfan, Gimnazija in srednja šola Rudolfa Maistra,
6. Katja Teršek, Ekonomska šola Celje, Gimnazija in srednja šola,
7. Jasna Lonec, Srednja trgovska šola Maribor,
8. Mija Injac Ožbolt, Srednja ekonomska šola Ljubljana,
9. Jožica Strmole, Srednja šola Josipa Jurčiča Ivančna Gorica,
10. Anica Želježnjak, Srednja šola Črnomelj.

**NADZORNI ODBOR TEKMOVANJA:**

1. Tomaž Bojc, Center za izobraževanje, rehabilitacijo in usposabljanje Kamnik, Srednja šola,
2. Mojca Gorjan, Šolski center za pošto, ekonomijo in telekomunikacije Ljubljana, Srednja tehniška in strokovna šola,
3. Bogomil Lukan, Srednja šola Zagorje,
4. Tanja Masterl, Gimnazija in srednja šola Kočevje,
5. Mojca Železnik Buda, Šolski center Srečka Kosovela Sežana,
6. Janja Orel, Šolski center Postojna, Srednja šola,
7. Dnuška Petek, Srednja ekonomska, storitvena in gradbena šola ŠC Kranj,
8. Melita Romih, Srednja ekonomska šola Maribor,
9. Iztok Žgalin, Srednja upravno-administrativna šola Ljubljana.

**SESTAVLJALCI NALOG ZA GIMNAZIJSKO TEKMOVANJE:**

1. dr. Lidija Kodrin, II. gimnazija Maribor,
2. mag. Maja Urlep, Srednja ekonomska šola Maribor.

Nekatere naloge so povzete iz uporabljenih nalog Državnega izpitnega centra.

**SESTAVLJALCI NALOG ZA TEKMOVANJE EKONOMSKI TEHNIK:**

1. Jasna Lonec, Srednja trgovska šola Maribor,
2. Janja Orel, Šolski center Postojna, Srednja šola.

Nekatere naloge so povzete iz uporabljenih nalog Državnega izpitnega centra.

**RAZPOREDITEV KANDIDATOV PO RAZREDIH**

|  |  |
| --- | --- |
| **kateder\_3N02** | EKONOMSKI TEHNIK - TEKMOVANJE |
|  |  |  |  |
| Alić Sanel | Badovinac Žiga | Bašić Amir | Beganović Amra |
|  |  |  |  |
| Bukovec Jaka | Canoska Esmina | Ćirović Uroš | Dobnikar Nik |
|  |  |  |  |
| Fortuna Mark | Friškovec Katja | Gabrovec Dijana | Glojek Ina |
|  |  |  |  |
| Grabus Ajla | Gradišek Tilen | Horvat Anja | Juhart Sergeja |
|  |  |  |  |
| Kastelic Luka | Kaštivnik Natalija | Kohn Žana | Kos Timotej |
|  |  |  |  |
| Kovačič Valentina | Krajec Lea | Krašovec Katja | Kukovič Barbara |

|  |  |
| --- | --- |
| **kateder\_3N03** | EKONOMSKI TEHNIK - TEKMOVANJE |
|  |  |  |  |
| Lazić Dario | Leben Luka | Lenko Žan | Logar Angie |
|  |  |  |  |
| Miketič Tjaša | Mrežar Tomaž | Mušić Sabina | Odlazek Nives |
|  |  |  |  |
| Osolnik Nejc | Pahernik Mojca | Pernuš Vesna | Pirš Marcel |
|  |  |  |  |
| Plesec Anja | Plestenjak Ela | Poredoš Jasmina | Potrpin Hojnik Nuša |

|  |  |
| --- | --- |
| **kateder\_3N04** | EKONOMSKI TEHNIK - TEKMOVANJE |
|  |  |  |  |
| Pušaver Dolores | Ravnik Rok | Reich Martina | Rojec Anita |
|  |  |  |  |
| Shaqiri Besnik | Smrtnik Klavdija | Stegne Tanja | Strnad  Anika |
|  |  |  |  |
| Šabanagić Erna | Šircelj David | Štemberger Patricija | Štukelj Primož |
|  |  |  |  |
| Tot Aljaž | Trelec Eva | Verbič Kovačič Patricija | Zalokar Špela |
|  |  |  |  |
| Zavernik Barbara | Zaytsev Ilya |  |  |

|  |  |
| --- | --- |
| **kateder\_3N05** | EKONOMIJA – GIMNAZIJSKO TEKMOVANJE |
|  |  |  |  |
| Ahčin Kaja | Bašelj Nika | Cör Urban | Čermelj Tin |
|  |  |  |  |
| Černilec Maša | Edelbaher Marko | Gabrovšek Nik | Haxhidema Halime |
|  |  |  |  |
| Herman Lana | Hribernik Rok | Kobe Katja | Kolar Samanta |
|  |  |  |  |
| Koren Teja | Kozina Sara | Kranjčev Luka | Lumpert Tadej |
|  |  |  |  |
| Mehić Leja | Perdigal Špela | Plečko Samuel | Rechberger Eva |
|  |  |  |  |
| Sever Nika | Smej Denis | Sumina Nika | Ščap Valentina |
|  |  |  |  |
| Škrinjar Ana | Urbančič Julija | Verdenik Larisa | Volasko Mia |
|  |  |  |  |
| Zajc Hajdi |  |  |  |

Na podlagi 5. člena statuta Zveze ekonomistov Slovenije, sprejetega 24. 9. 2001, izdajajo Zveza ekonomistov Slovenije, študijska skupina Sodobno gospodarstvo v programu Ekonomski tehnik (ET) in študijska skupina za področje ekonomije v programu Ekonomska gimnazija (EG)

**PRAVILNIK**

**O TEKMOVANJU SREDNJEŠOLCEV IZ ZNANJA EKONOMIJE – RAZVOJ IN**

**DELOVANJE GOSPODARSTVA**

**SPLOŠNI DEL**

**1. člen**

**VSEBINA PRAVILNIKA**

Ta pravilnik ureja tekmovanja iz znanja ekonomije – razvoj in delovanje gospodarstva za ekonomske gimnazije, splošne gimnazije, srednje ekonomske šole in druge srednje šole, ki izvajajo predmet Ekonomija, vsebinski sklop Razvoj in delovanje gospodarstva (modul Sodobno gospodarstvo) ali drugo vsebinsko ali učnociljno ustrezno programsko enoto.

S tem pravilnikom se določa:

* cilje tekmovanja,
* razpis, vodenje tekmovanja, pripravo nalog,
* organizacijo in organizatorja tekmovanja,
* vlogo in naloge učiteljev in mentorjev,
* merila za podeljevanje priznanj,
* razglasitev dosežkov,
* ugovore na vrednotenje nalog,
* financiranje tekmovanja.

**2. člen**

**CILJI TEKMOVANJA**

Cilji tekmovanja so:

* popularizacija ekonomskega področja,
* motivacija za poglabljanje znanja s področja ekonomije,
* priprava na maturo,
* spodbujanje druženja mladih iz različnih šol in okolij.
* primerjanje znanja med učenci.

**3. člen**

**VRSTE IN RAVNI TEKMOVANJA**

Srednješolci/-ke merijo svoje znanje na dveh tekmovanjih in sicer:

* na tekmovanju dijakov/-kinj ekonomskih gimnazij in splošnih gimnazij, ki se pripravljajo na splošno maturo (v obsegu več kot 140 ur) (v nadaljevanju: gimnazijsko tekmovanje)
* na tekmovanju dijakov/-kinj srednjih ekonomskih šol, drugih srednjih strokovnih in tehničnih šol, ki imajo v predmetniku vsebinski sklop Razvoj in delovanje gospodarstva (modul Sodobno gospodarstvo), poklicnotehničnega izobraževanja in gimnazij, ki izvajajo ekonomijo, sodobno gospodarstvo ali sorodne učne cilje in vsebine v obsegu do 140 ur (v nadaljevanju: tekmovanje ekonomski tehnik).

Tekmovanje poteka na dveh ravneh:

* šolsko tekmovanje za uvrstitev na državno tekmovanje,
* državno tekmovanje.

**4. člen**

**ORGANIZATOR IN ŠOLA-IZVAJALKA TEKMOVANJA**

Tekmovanje iz znanja ekonomije – razvoj in delovanje gospodarstva organizira Zveza ekonomistov Slovenije v sodelovanju s šolo izvajalko.

Tekmovanje izvede šola, ki je na predhodnem državnem tekmovanju dosegla (po navedenem vrstnem redu):

* ekipno prvo mesto z najvišjim relativnim številom točk (tj. najvišjim odstotkom vseh možnih točk) oz.
* ekipno najvišje relativno število točk in največ priznanj (posamičnih in ekipnih) oz.
* ekipno najvišje relativno število točk med šolami, ki tekmovanja še niso izvedle oz.
* šole zaporedno po seznamu šol.

Seznam in vrstni red šol oblikuje študijska skupina ET oz. EG po regijah. Pri izbiri se upošteva regijsko razpršenost, velikost, zmogljivost in organiziranost šol ter cilje tekmovanja iz 2. člena tega pravilnika. Zaželeno je, da se tekmovanje izvede vsako leto v drugi regiji.

Tekmovanje lahko izvede tudi druga šola, organizacija ali ustanova v soglasju z ekipno zmagovalko predhodnega tekmovanja in študijsko skupino ET in EG.

Posamezna šola lahko izvede tekmovanje največ dvakrat zaporedoma.

**5. člen**

**SODELOVANJE UČITELJEV**

Pri organizaciji in izvedbi tekmovanja sodelujejo učitelji/-ce ekonomije, sodobnega gospodarstva in drugih

strokovnih ekonomskih predmetov in modulov.

**6. člen**

**PROSTOVOLJNOST SODELOVANJA**

Sodelovanje dijakov/-inj na tekmovanju je prostovoljno. Izvajalec tekmovanja mora tekmovalce/-ke oziroma njihove zakonite zastopnike/-ce pred tekmovanjem seznaniti z vsebino tega pravilnika. Pravilnik je objavljen na spletnih straneh Centra RS za poklicno izobraževanje http://www.cpi.si in Zavoda RS za šolstvo http://www.zrss.si.

**7. člen**

**PRAVICA UDELEŽBE NA TEKMOVANJU**

Na tekmovanjih iz znanja ekonomije – razvoj in delovanje gospodarstva lahko tekmujejo:

* dijaki/-nje ekonomskih gimnazij (v nadaljevanju: EG) in splošnih gimnazij, ki imajo v predmetniku te ekonomske vsebine in učne cilje v ustreznem obsegu;
* dijaki/-nje programa Ekonomski tehnik (v nadaljevanju: ET), ki opravljajo ali so opravili vsebinski sklop Razvoj in delovanje gospodarstva (modul Sodobno gospodarstvo) – srednje strokovno izobraževanje (v nadaljevanju: SSI) in poklicno-tehniško izobraževanje (v nadaljevanju: PTI);
* dijaki/-nje drugih izobraževalnih programov SSI in PTI, ki imajo v predmetniku te ekonomske vsebine in učne cilje v ustreznem obsegu.

Tekmovanja se lahko pod enakimi pogoji udeležijo tudi tekmovalci/-ke slovenske narodnosti iz zamejstva, dijaki/-nje ustreznih izobraževalnih programov v italijanskem in madžarskem jeziku ter otroci državljanov Slovenije, ki so na začasnem delu v tujini.

Tekmovalci/-ke, ki so tuji državljani oziroma osebe brez državljanstva in prebivajo v Republiki Sloveniji, imajo pravico do tekmovanja na šolskem nivoju pod enakimi pogoji kot državljani Slovenije.

**8. člen**

**DOSTOPNOST TEKMOVANJA – MATIČNE ŠOLE**

Tekmovalec/-ka, ki se želi udeležiti tekmovanja na šolski ravni, šola, ki jo obiskuje, pa tekmovanja na tej ravni ne organizira, se lahko udeleži tekmovanja na eni izmed matičnih šol za tekmovanje.

Prijavo tekmovalca/-ke na matično šolo za tekmovanje iz znanja ekonomije – razvoj in delovanje gospodarstva opravi šola, kjer je tekmovalec vpisan. Posamezna šola lahko na matično šolo prijavi največ štiri (4) tekmovalce/-ke. Če je kandidatov/-tk za šolsko tekmovanje več, šola organizira tekmovanje sama.

Matična šola za tekmovanje vodi za tekmovalce iz drugih šol posebno evidenco, ločeno od evidence svojih tekmovalcev. Evidenco o tekmovalcih iz drugih šol matična šola uniči po preteku enega leta od zaključka tekmovanja.

Materialne stroške matičnih šol za izvedbo tekmovanja za posamezne tekmovalce krijejo šole, ki tekmovalce pošljejo na tekmovanje, razen če se šole ne dogovorijo drugače.

Nazive in naslove matičnih šol vsako leto z razpisom tekmovanja objavi organizator tekmovanja. Šolsko tekmovanje lahko organizira več šol skupaj. Šole se dogovorijo o organizaciji tekmovanja.

Pred začetkom tekmovanja dijak/-inja podpiše izjavo, da soglaša z javno objavo rezultatov šolskega in državnega tekmovanja.

**9. člen**

**RAZPIS TEKMOVANJA**

Šola izvajalka tekmovanja objavi razpis tekmovanja iz znanja ekonomije – razvoj in delovanje gospodarstva en mesec in pol pred izvedbo šolskega tekmovanja v tekočem šolskem letu.

Razpis se objavi v biltenu, ki ga izda šola, ki izvaja tekmovanje. Razpis se objavi tudi na internetu na naslovu te šole, na straneh Zavoda RS za šolstvo in Centra RS za poklicno izobraževanje.

**10. člen**

**VSEBINA RAZPISA**

Razpis tekmovanja obsega:

* program tekmovanja za posamezni vrste in ravni tekmovanja z navedbo ustrezne literature in pripomočkov,
* čas (dan in uro) izvedbe šolskih in državnega tekmovanja,
* kraj državnega tekmovanja,
* rok prijave za šolsko in državno tekmovanje,
* navedbo datuma objave dosežkov tekmovanj posameznih tekmovalcev,
* seznam matičnih šol,
* potrebno opremo šol in dijakov/-inj
* seznam dovoljenih pripomočkov
* primere (vzorce) nalog.

**11. člen**

**PRIJAVA NA TEKMOVANJE**

Tekmovalec/-ka se na šolsko tekmovanje prijavi pri šolski tekmovalni komisiji.

Za državno tekmovanje šola prijavi tekmovalce/-ke državni tekmovalni komisiji.

Prijava na državno tekmovanje vključuje:

* zaporedno številko,
* ime in priimek tekmovalca/-ke,
* naziv in naslov šole, ki tekmovalca/-ko pošilja,
* ime in priimek mentorja,
* število doseženih točk in doseženo uvrstitev,
* letnik, ki ga obiskuje tekmovalec/-ka,
* vrsta tekmovanja.

Prijave morajo biti izvedene v roku, določenem z razpisom. Prijav, prispelih po roku, organizator ni dolžan upoštevati.

**VODENJE TEKMOVANJA**

**12. člen**

**TEKMOVALNE KOMISIJE IN IMENOVANJE LE-TEH**

Tekmovanje organizira organizacijski odbor. Člani/-ce organizacijskega odbora so predstavnik/-ca Zveze ekonomistov Slovenije, vsaj dva predstavnika/-ci šole izvajalke državnega tekmovanja v tekočem šolskem letu, koordinator/-ka študijske skupine Sodobno gospodarstvo v programu ET, vodja študijske skupine za področje ekonomije v programu EG in en predstavnik/-ca šole izvajalke predhodnega državnega tekmovanja.

Obe tekmovanji vodijo na posameznih ravneh tekmovalne komisije.

Posamezno tekmovanje na ravni šole vodi šolska tekmovalna komisija, ki jo imenuje strokovni aktiv učiteljev ekonomije. Vsako komisijo za posamezno tekmovanje sestavljajo predsednik/-ca in vsaj dva člana.

Posamezno tekmovanje na državni ravni vodi državna tekmovalna komisija, ki jo sestavljajo predsednik/-ca in člani. Število in imena članov državne tekmovalne komisije potrdi za posamezno tekmovanje organizacijski odbor ali študijska skupina ET in EG glede na število tekmovalcev in druge specifike tekmovanja. Predsednik/-ca komisije je predstavnik šole izvajalke tekmovanja. Člani so učitelji – mentorji s šol, ki se udeležijo tekmovanja.

Potek posameznega tekmovanja nadzoruje nadzorni odbor. Članstvo vseh komisij in odborov vsako leto pred tekmovanjem potrdita študijska skupina Sodobno gospodarstvo (ET) ali študijska skupina za področje ekonomije (EG).

**PRIPRAVA NALOG**

**13. člen**

**PRIPRAVA NALOG**

Tekmovanje se na vseh ravneh izvede v pisni obliki.

Teme, vsebino in obseg snovi ter tipe nalog na posameznem tekmovanju potrdita vsako leto študijska skupina Sodobno gospodarstvo (ET) in študijska skupina za področje ekonomije (EG).

Naloge za šolska tekmovanja pripravijo učitelji ekonomije in sodobnega gospodarstva na šolah, ki izvajajo tekmovanje. Šolska tekmovanja se lahko izvedejo tudi z enotnimi nalogami, če to sprejme študijska skupina ET oz. EG za tekoče šolsko leto. Učitelji posredujejo naloge šolskega tekmovanja komisiji za sestavo nalog na državnem tekmovanju. Komisijo oblikuje študijska skupina ET oz. EG ali organizacijski odbor državnega tekmovanja ob razglasitvi rezultatov.

Naloge na državnem tekmovanju so enotne za vse dijake na posameznem tekmovanju. Nove naloge ter podrobna navodila in točkovnik za vrednotenje nalog pripravijo učitelji ekonomije in sodobnega gospodarstva, v sodelovanju s študijsko skupino ET in EG, in jih posredujejo komisiji za sestavo nalog na državnem tekmovanju.

Komisija za sestavo nalog izvede prilagoditve in recenzijo novih nalog ter sestavi predlog tekmovalne pole za posamezno državno tekmovanje, katero dokončno potrdi organizacijski odbor posameznega tekmovanja.

Komisija za sestavo nalog oz. organizacijski odbor lahko oblikujeta bazo nalog za posamezno tekmovanje, v katero dodaja nove naloge ter iz katere izbere naloge in opravi njihovo recenzijo. Po končanem državnem tekmovanju uporabljene naloge izloči iz baze.

Tekmovalne naloge so objektivnega tipa in računske. Po sklepu študijskih skupin ET in EG se lahko dodajo še naloge drugih tipov.

Organizacijski odbor posameznega tekmovanja lahko po končanem tekmovanju naloge posreduje učiteljem – mentorjem.

**14. člen**

**TAJNOST TEKMOVALNIH NALOG**

Do pričetka tekmovanja se naloge hranijo v varnostni ognjevarni omari z nepoškodovanim mehanizmom za zapiranje v kraju, kjer bo tekmovanje potekalo. Predsednik državne tekmovalne komisije je do zaključka reševanja nalog odgovoren za tajnost tekmovalnih nalog, do objave dosežkov pa za anonimnost dosežkov vseh tekmovalcev.

**15. člen**

**HRANJENJE NALOG**

Podatke o rezultatih tekmovanja posreduje šola izvajalka tekmovanja. Naloge in rezultate hrani v pisni obliki eno leto.

**ORGANIZACIJA TEKMOVANJA**

**16. člen**

**TRAJANJE TEKMOVANJA**

Tekmovanje na šolski in na državni ravni traja 60 minut (eno uro).

**17. člen**

**NADZORNE OSEBE**

Potek reševanja nalog na posameznem tekmovanju na obeh ravneh nadzorujeta po dve nadzorni osebi na največ 18 tekmovalcev. Nadzorni osebi preverita, če so vsi tekmovalci navzoči. Po ugotovitvi prisotnosti tekmovalci začnejo z reševanjem nalog. Ena od nadzornih oseb ves čas tekmovanja s čelne strani nadzoruje potek tekmovanja, druga nadzorna oseba pa z zadnje strani.

V primeru očitnega prepisovanja (uporaba nedovoljenih sredstev, motenje drugih tekmovalcev) se tekmovalca odstrani iz prostora, kjer tekmovanje poteka. S tem je tekmovalec izključen z nadaljnjega tekmovanja. Odločitev pristojne tekmovalne komisije o odstranitvi tekmovalca je dokončna. Sklep o odstranitvi tekmovalca in razlog za to se vpišeta v zapisnik tekmovanja.

**18. člen**

**PORAZDELITEV V PROSTORU**

Vsi tekmovalci so obrnjeni v isto smer. Vsak mora imeti svojo mizo. Nadzorni osebi morata imeti nemoten dostop do vsakega tekmovalca in nadzor nad vsemi.

**19. člen**

**PRIPOMOČKI, KI SE LAHKO UPORABLJAJO**

Na tekmovanjih lahko tekmovalci uporabljajo pisalo, prazen list papirja in računalo brez grafičnega prikazovalnika. O uporabi drugih pripomočkov odloči predsednik pristojne tekmovalne komisije.

**20. člen**

**KRAJ IN ČAS ŠOLSKEGA TEKMOVANJA**

Posamezno šolsko tekmovanje (maturitetno tekmovanje in tekmovanje ekonomski tehnik) izvede šolska tekmovalna komisija kot izbirno tekmovanje za oblikovanje ekip za posamezno državno tekmovanje. Tekmovanje mora biti organizirano najmanj 30 dni pred datumom državnega tekmovanja oziroma na dan, določen s koledarjem tekmovanj za srednješolce oz. v terminu, ki ga določi šola izvajalka državnega tekmovanja v razpisu tekmovanja.

Šolsko tekmovanje poteka v prostoru(-ih), ki ga (jih) izbere šolska tekmovalna komisija.

Zaželeno je, da potekajo šolska tekmovanja na vseh šolah na isti dan. Natančna časovna razporeditev šolskega tekmovanja je v pristojnosti šolske tekmovalne komisije.

**21. člen**

**NALOGE PREDSEDNIKA/-CE ŠOLSKE TEKMOVALNE KOMISIJE**

Šolsko tekmovanje organizirata šolska tekmovalna komisija za maturitetno tekmovanje in šolska tekmovalna komisija za tekmovanje ekonomski tehnik.

Šolska tekmovalna komisija:

* se z ravnateljem šole dogovori za nemoten potek tekmovanja,
* pridobi ocenjevalce; ti morajo biti učitelji ekonomije, sodobnega gospodarstva ali ustreznih vsebin pri drugih predmetih in modulih,
* arhivira tekmovalno dokumentacijo,
* poskrbi za vpis tekmovalcev v zapisnik in objavo dosežkov,
* pošlje zapisnik o šolskem tekmovanju državni tekmovalni komisiji. Zapisnik mora vsebovati poimenski seznam učencev na posameznem tekmovanju in dosežene rezultate. Posebej morajo biti označeni tekmovalci, ki so se uvrstili na prva tri mesta.

Za fotokopiranje nalog in njihovo tajnost poskrbi šolska tekmovalna komisija v sodelovanju z ravnateljem šole.

**22. člen**

**VREDNOTENJE NALOG NA ŠOLSKEM TEKMOVANJU**

Naloge šolskega tekmovanja ovrednoti član šolske tekmovalne komisije v skladu z 21. členom tega pravilnika oz. osebe, ki jih je izbral izvajalec tekmovanja, in potrdijo kriterije za naloge neobjektivnega tipa. Uradne rezultate objavi šolska tekmovalna komisija posameznega tekmovanja najkasneje v petih dneh. Iz objave mora biti razvidno, koliko točk (absolutno in v odstotkih) je osvojil tekmovalec, ki je pridobil bronasto priznanje.

**23. člen**

**UGOVOR NA VREDNOTENJE NALOG NA ŠOLSKEM TEKMOVANJU**

Če tekmovalec meni, da je na šolskem tekmovanju z reševanjem dosegel boljši rezultat, kot izhaja iz razglasitve rezultatov, lahko v treh dneh po objavi rezultatov vloži pisni ugovor, ki mora biti obrazložen. Ugovor se vloži predsedniku pristojne šolske tekmovalne komisije. Po vložitvi ugovora ima tekmovalec pravico, da skupaj z mentorjem pregleda svojo tekmovalno nalogo.

Po prejemu ugovora člani tekmovalne komisije nalogo ponovno pregledajo in odločijo o ugovoru najkasneje v

petih dneh. Odločitev je dokončna.

**24. člen**

**KRAJ IN ČAS DRŽAVNEGA TEKMOVANJA**

Posamezno državno tekmovanje organizira organizacijski odbor v sodelovanju s šolo izvajalko. Kraj tekmovanja določi šola izvajalka in je praviloma na njenem sedežu.

Državno tekmovanje je enodnevno, organizirano v skladu s koledarjem tekmovanj za srednješolce v tekočem šolskem letu.

Urnik prihoda, poteka tekmovanja, vseh aktivnosti in razglasitve rezultatov določi šola, ki tekmovanje izvaja.

**25. člen**

**NALOGE PREDSEDNIKA/-CE DRŽAVNE TEKMOVALNE KOMISIJE**

Državna tekmovalna komisija:

* uskladi datum državnega tekmovanja,
* zagotovi nemoten potek tekmovanja,
* poskrbi za vpis tekmovalcev in objavo dosežkov,
* poskrbi za arhiviranje tekmovalne dokumentacije,
* podeli zlata, srebrna in bronasta priznanja in pripravi morebitne nagrade za tekmovalce in mentorje,
* poskrbi za pripravo poročila o tekmovanju za šole udeleženke in za Ministrstvo za izobraževanje, znanost in šport.

**26. člen**

**VREDNOTENJE NALOG NA DRŽAVNEM TEKMOVANJU**

Naloge posameznega tekmovanja ovrednoti državna tekmovalna komisija za to tekmovanje takoj, izjemoma najkasneje v treh dneh po končanem tekmovanju. Ugovor na vrednotenje nalog ureja 37. člen tega pravilnika.

**27. člen**

**KRŠENJE PRAVILNIKA S STRANI ČLANA/-ICE DRŽAVNE TEKMOVALNE KOMISIJE**

Člani državne tekmovalne komisije in tekmovalci na posameznem tekmovanju so dolžni upoštevati določila tega pravilnika in navodila predsednika pristojne tekmovalne komisije.

Če član tekmovalne komisije ne upošteva določil tega pravilnika in navodil predsednika pristojne tekmovalne komisije, ga predsednik te tekmovalne komisije razreši članstva v komisiji. Razrešitev se vpiše v zapisnik tekmovanja.

**28. člen**

**ODGOVORNOST ZA TEKMOVALCE NA DRŽAVNEM TEKMOVANJU**

Odgovornost za tekmovalce v času srečanja in tekmovanja prevzamejo šola izvajalka, mentorji in spremljevalci.

Odgovornost za tekmovalce med potjo do mesta srečanja in tekmovanja prevzamejo šola, ki pošilja tekmovalce, mentorji in pooblaščeni spremljevalci ter starši.

**29. člen**

**USPOSABLJANJE OCENJEVALCEV NA DRŽAVNEM TEKMOVANJU**

Predsednik državne tekmovalne komisije posameznega tekmovanja mora po zaključku reševanja tekmovalnih nalog organizirati sestanek tekmovalnih komisij, to je učiteljev, ki bodo naloge ovrednotili. Dogovorijo se za enotne kriterije pri računskih in drugih nalogah neobjektivnega tipa.

Tekmovalna komisija posameznega tekmovanja pred začetkom točkovanja nalog pregleda točkovnik in navodila za vrednotenje nalog, razjasni morebitne nejasnosti ter jih po potrebi moderira (spremeni oz. dopolni). Moderacijo vodi predsednik te tekmovalne komisije.

Tekmovalna komisija posameznega tekmovanja po opravljenem vrednotenju nalog pregleda in analizira rezultate.

**30. člen**

**MERILA ZA PODELJEVANJE PRIZNANJ**

Tekmovalne komisije morajo pri podeljevanju priznanj upoštevati naslednja merila:

Bronasto priznanje prejmejo tekmovalci, ki se na posameznem šolskem tekmovanju uvrstijo na prva tri mesta. Državna tekmovalna komisija lahko spreminja merila za podelitev bronastih priznanj glede na rezultate tekmovalcev.

Srebrno priznanje prejmejo tekmovalci, ki so na posameznem državnem tekmovanju uvrščeni od 4. do vključno 6. mesta oz. dosežejo od vključno 60 % točk do pod 75 % točk oz.. Srebrno priznanje lahko prejme največ 10 % vseh tekmovalcev, ki so sodelovali na šolskem tekmovanju. Če ima več tekmovalcev enako število točk, prejmejo srebrno priznanje vsi tekmovalci na spodnji meji.

Zlato priznanje prejmejo tekmovalci, ki so na posameznem državnem tekmovanju uvrščeni na prva tri mesta oz. so dosegli 75 % točk ali več. Zlato priznanje lahko prejmeta največ 2 % vseh tekmovalcev, ki so sodelovali na šolskem tekmovanju. Če ima več tekmovalcev enako število točk, prejmejo zlato priznanje vsi tekmovalci na spodnji meji.

Priznanja in nagrade prejmejo tekmovalci, ki so se uvrstili na prvo, drugo in tretje mesto na posameznem tekmovanju.

Posamezna državna tekmovalna komisija lahko spreminja merila za podelitev srebrnih in zlatih priznanj glede na rezultate tekmovalcev in priporočila Ministrstva za izobraževanje, znanost in šport (v nadaljevanju: MIZŠ).

Šolo zastopajo na posameznem tekmovanju največ po trije dijaki/-nje, ki tekmujejo posamezno in se potegujejo za naslov državnega prvaka na tem tekmovanju. Točke vseh tekmovalcev/-k se seštejejo in predstavljajo ekipni dosežek šole, kar služi za razvrstitev šol na posameznem tekmovanju.

Priznanje za ekipno uvrstitev šol na prva tri mesta na posameznem tekmovanju prejmejo mentor/-ica, člani ekip in šola.

Skupno število nagrajenih in pohvaljenih dijakov ne sme presegati polovice vseh prijavljenih tekmovalcev na posameznem tekmovanju.

**RAZGLASITEV DOSEŽKOV TEKMOVANJA IN PODELITEV PRIZNANJ**

**31. člen**

**OBJAVA DOSEŽKOV IN MESTO OBJAVE**

Neuradni posamični in ekipni rezultati državnega tekmovanja morajo biti objavljeni na dan tekmovanja, uradni pa najpozneje v treh dneh. Iz objave mora biti razvidno, koliko točk (absolutno in v odstotkih) je osvojil posamezni tekmovalec, ki si je priboril srebrno ali zlato priznanje.

Dosežena zlata in srebrna priznanja objavi organizacijski odbor posameznega državnega tekmovanja.

Rezultati državnega tekmovanja morajo biti objavljeni javno. Objava dosežkov mora vsebovati: naslov, vrsto in raven tekmovanja, zaporedno številko tekmovalca(-ke), ime in priimek tekmovalca(-ke), naziv šole in kraj, ime in priimek mentorja oziroma mentorice, število doseženih točk, doseženo priznanje, po potrebi tudi doseženo mesto ter nagrade oziroma pohvale. Objava rezultatov mora biti v skladu z Zakonom o varstvu osebnih podatkov.

**32. člen**

**OBJAVA NA SPLETU**

Posamični in ekipni rezultati državnega tekmovanja morajo biti po razglasitvi objavljeni na spletnih straneh šole izvajalke tekmovanja.

**33. člen**

**TISKOVINE ZA PRIZNANJA**

Tiskovine za priznanja zagotovi šola, ki prireja tekmovanje.

**34. člen**

**PRIPRAVA PRIZNANJ**

Vsa podeljena priznanja in pohvale morajo biti opremljeni s podpisom predsednika/-ce Zveze ekonomistov Slovenije in predsednika/-ce posamezne državne tekmovalne komisije ter s pečatom Zveze ekonomistov Slovenije.

Priznanja in pohvale za tekmovalce izven konkurence (tuje državljane oziroma osebe brez državljanstva, ki prebivajo v Republiki Sloveniji) morajo biti ustrezno označeni.

**35. člen**

**PODELITEV PRIZNANJ**

Svečano podelitev bronastih, srebrnih in zlatih priznanj izvedejo šole, ki jih obiskujejo nagrajeni dijaki.

**36. člen**

**EVIDENCA O PRIZNANJIH**

Evidenco o izdanih priznanjih in dokumentacijo tekmovanja hrani v arhivu predsednik posamezne državne tekmovalne komisije. V primeru predsednikove odsotnosti ima dostop do arhiva od predsednika pooblaščena oseba.

**37. člen**

**UGOVOR NA VREDNOTENJE NALOG**

Če tekmovalec meni, da je na posameznem državnem tekmovanju dosegel boljši rezultat, kot izhaja iz razglasitve rezultatov, lahko najkasneje v treh dneh po objavi rezultatov vloži pisni ugovor, ki mora biti obrazložen. Ugovor se vloži predsedniku pristojne državne tekmovalne komisije.

Po prejemu ugovora trije člani pristojne državne tekmovalne komisije nalogo ponovno ovrednotijo in v petnajstih dneh odločijo o ugovoru. Odločitev je dokončna.

**FINANCIRANJE TEKMOVANJA**

**38. člen**

**FINANCIRANJE ŠOLSKEGA TEKMOVANJA**

Sredstva za izvedbo šolskih tekmovanj zagotovi šola, ki tekmovanje izvaja. Viri sredstev so:

* proračunska sredstva,
* sredstva, pridobljena z lastno dejavnostjo,
* prispevki sponzorjev in donatorjev,
* darila in volila,
* drugi viri.

**39. člen**

**PRIJAVNINA NA TEKMOVANJE**

Za šolsko tekmovanje ni prijavnine. Za državno tekmovanje lahko šola izvajalka v razpisu določi prijavnino. Sklep o višini prijavnine sprejme študijska skupina Sodobno gospodarstvo (ET) ali študijska skupina za področje ekonomije (EG). Prijavnino plača šola, ki tekmovalce prijavi.

**40. člen**

**FINANCIRANJE DRŽAVNEGA TEKMOVANJA**

Viri sredstev za izvedbo državnega tekmovanja so:

* sredstva, pridobljena s strani Ministrstva za izobraževanje, znanost in šport,
* sredstva, pridobljena s prijavninami tekmovalcev,
* sredstva, pridobljena z lastno dejavnostjo šole izvajalke tekmovanja,
* darila in volila,
* prispevki sponzorjev in donatorjev,
* drugi viri.

**41. člen**

**PORABA SREDSTEV**

Med stroške tekmovanja štejemo sredstva, namenjena za:

* računalniško pripravo nalog za tekmovanji,
* delo tekmovalnih komisij,
* materialne stroške članov tekmovalnih komisij (strokovna literatura ipd.),
* stroške uporabe eksperimentalnih pripomočkov,
* pripravo in pošiljanje razpisov in vabil,
* pripravo seznamov tekmovalcev in vodenje evidenc,
* priznanja (diplome), potrdila, značke, medalje ipd.,
* nagrade za tekmovalce,
* pripravo biltena,
* pripravo in obdelavo anketnih vprašalnikov,
* delo pri organizaciji in nadzoru,
* malico ali kosilo za tekmovalce in člane komisij.

Navedene postavke so podlaga za pripravo finančnega načrta tekmovanja. Finančni načrt sprejme šola, ki v tekočem šolskem letu izvaja tekmovanje, pred izvedbo tekmovanja.

Najkasneje v 45 dneh po izvedbi tekmovanja šola izvajalka sprejme finančno poročilo in pripravi analizo poteka tekmovanja.

**42. člen**

**PLAČILO ZA DELO**

Sodelovanje pri pripravi in izvedbi tekmovanja je prostovoljno.

Delo učiteljev in mentorjev v zvezi s tekmovanjem, ki ga sofinancira Ministrstvo za izobraževanje, znanost in šport, se praviloma ne nagrajuje denarno. Porabljeni čas se obračuna v okviru priprave tekmovalcev na tekmovanje. Sodelovanje se upošteva pri napredovanju v skladu s Pravilnikom o napredovanju zaposlenih v VIZ v nazive (Ur. list 54/2002).

Glede na razpoložljiva finančna sredstva lahko šole določijo, da delo v zvezi s tekmovanjem delno ali v celoti honorirajo.

Mentorji tekmovalcev, ki so prejeli srebrno ali zlato priznanje ali so se ekipno uvrstili na prva tri mesta, lahko prejmejo nagrado.

O višini plačila za delo in višini nagrad sprejme sklep ravnatelj šole prirediteljice.

**43. člen**

**POVRNITEV STROŠKOV**

Šola izvajalka tekmovanja, ki ga financira MIZŠ, povrne potne stroške učiteljem in mentorjem, ki delajo v tekmovalnih komisijah, če jim tega ne povrne organizacija oziroma zavod, ki jih napoti na tekmovanje.

**DODATEK H GORNJIM K ČLENOM – V PRIMERU IZVEDBE TEKMOVANJA PREK SPLETA**

**13a. člen**

**PRIPRAVA NALOG**

Pripravljena je baza 170 nalog v elektronski obliki. Nove naloge ter njihove rešitve s točkovnikom za posamezno šolsko in državno tekmovanje pripravita študijska skupina Sodobno gospodarstvo (ET) in predmetna razvojna skupina za področje ekonomije (EG).

Organizacijski odbor tekmovanja vsako leto opravi recenzijo novih nalog ter pregleda in dopolni obstoječo bazo. Tekmovalne naloge so sestavljene iz nalog objektivnega tipa in računskih nalog. Naloge izbere računalnik iz baze nalog.

Vsako leto posebej se sklene pogodba o pretvorbi nalog v elektronsko obliko in zagotovitvi tekmovanj prek interneta. Na vseh ravneh tekmovanj tekmovalci rešujejo naloge v elektronski obliki prek interneta. Šole, ki nimajo ustrezne opreme ali iz drugih razlogov ne morejo izvesti šolskega tekmovanja prek interneta, lahko izberejo tekmovalce za državno tekmovanje s pisnim tekmovanjem.

**14a. člen**

**TAJNOST TEKMOVALNIH NALOG**

Organizacijski odbor tekmovanja in organizacija, ki zagotavljata potek tekmovanja v elektronski obliki, sta odgovorna za tajnost izbranih nalog za tekmovanje in njihovo nedostopnost na internetu do uradne ure začetka tekmovanja. Naloge praviloma izbira računalnik naključno, s čimer je zagotovljena tajnost. Podatke o rezultatih tekmovanja posreduje organizacija, ki zagotavlja njegovo izvedbo.

**15a. člen**

**HRANJENJE NALOG**

Podatke o rezultatih tekmovanja posreduje organizacija, ki zagotavlja izvedbo tekmovanja. Šola izvajalka tekmovanja, hrani rezultate v elektronski in pisni obliki eno leto.

**18a. člen**

**PORAZDELITEV V PROSTORU**

Vsak učenec mora imeti svoj računalnik. Če so mize dvosedežne, sedijo vsi tekmovalci na isti strani. Vsi tekmovalci so obrnjeni v isto smer. Nadzorni osebi morata imeti nemoten dostop do vsakega tekmovalca in nadzor nad vsemi. Med računalniki morajo biti pregrade iz kartona, da bi preprečili prepisovanje.

**20a. člen**

**KRAJ IN ČAS TEKMOVANJA**

Tekmovanje poteka po celi Sloveniji isti dan, vendar ob različnih urah za vsako območje, glede na to, kako bodo naloge dijakom dostopne prek interneta.

**22a. člen**

**VREDNOTENJE NALOG**

Naloge so ovrednotene računalniško. Rezultati so znani takoj po koncu tekmovanja.

**28a. člen**

**USPOSABLJANJE OCENJEVALCEV**

Za tekmovanje, ki poteka prek interneta, usposabljanje ocenjevalcev ni potrebno.

**29a. člen**

**UGOVOR NA VREDNOTENJE NALOG**

Tekmovalec se lahko takoj po koncu tekmovanja pisno pritoži na svoj dosežek. Organizacija, ki zagotavlja izvedbo tekmovanja, posreduje državni tekmovalni komisiji podatke o nalogah tekmovalcev.

**31a. člen**

**OBJAVA DOSEŽKOV IN MESTO OBJAVE**

Uradni rezultati s posameznega šolskega in državnega tekmovanja so znani 3 ure po koncu tekmovanja. Iz objave mora biti razvidno, koliko točk (v odstotkih) je osvojil posamezni tekmovalec, ki si je pridobil bronasto, srebrno ali zlato priznanje.

**PREHODNE IN KONČNE DOLOČBE**

**44. člen**

**SPREJEM PRAVILNIKA**

Pravilnik o tekmovanju srednješolcev iz znanja ekonomije – razvoj in delovanje gospodarstva sprejmejo Zveza ekonomistov Slovenije, študijska skupina Sodobno gospodarstvo (ET) in študijska skupina za področje ekonomije (EG). Enak postopek velja tudi za sprejem sprememb in dopolnitev tega pravilnika.

**45. člen**

Ta pravilnik začne veljati z dnem, ko ga sprejmeta študijska skupina ET in EG.

Pravilnik podpišejo predsednik/-ca Zveze ekonomistov Slovenije, koordinato/-ka študijske skupine Sodobno gospodarstvo (ET) in vodja študijske skupine za področje ekonomije (EG).

**46. člen**

Z dnem veljavnosti tega pravilnika preneha veljavnost predhodnega pravilnika o tekmovanju srednješolcev iz znanja ekonomije – razvoj in delovanje gospodarstva.

Predsednik Zveze ekonomistov Slovenije:

prof. ddr. Neven Borak, l. r.

Datum: ……………………………

Koordinatorka študijske skupine Vodja predmetne razvojne skupine

Sodobno gospodarstvo za področje ekonomije

v programu Ekonomski tehnik: v programu Ekonomska gimnazija:

Helena Fortič, univ. dipl. ekon., l. r. mag. Sabina Taškar Beloglavec, l. r.

Datum: 22. 8. 2013 Datum: 22. 8. 2013

**PRIPRAVA IN OBLIKOVANJE BILTENA**

MAJA URLEP, LIDIJA KODRIN

Lektoriranje: MARGIT BERLIČ FERLINC

NAKLADA: 140 izvodov

**SPONZORJI IN DONATORJI**

Pri organizaciji 18. državnega tekmovanja srednješolcev iz znanja ekonomije so nam velikodušno pomagali:

